6f94bde189216181ebd2da4f0e9d38f9

Hej

Man hører jo tit om at nogle personer har en såkaldt "bolleven" eller "fuckbuddy". Jeg er meget interesseret i at prøve det af, for at se om det er noget, der er spændende og anderledes at prøve og for ligesom at finde ud af, om det er noget jeg har lyst til at have i længere tid. Men jeg tænker, det er lidt nemmere for piger at finde en end for drenge. Så har tænkt lidt over, hvordan jeg skal finde en. Er det tinder eller andre chatrum på nettet eller noget helt tredje, jeg skal bruge for at finde en?

PS. tak for en god brevkasse.

 
Bolleven
========


ungzone.dk
2019.43










Hey du! :) 



 

For nogle kan en
bolleven være en god måde at udforske sin seksualitet sammen med en, som man er
tryg med, men som man ikke er forelsket i. Eller også er man bare et sted i
livet, hvor man ikke har lyst/mulighed for at være i noget fast. 



 

Der er ikke nogen
opskrift på at få en bolleven, og så vidt jeg ved er der ikke nogen bestemte
hjemmesider eller apps til at skaffe en. Typisk er det noget folk aftaler at
blive efter de har været i seng sammen. Det kan være, at de fx mødtes til en
fest eller lignende, beslutter sig at have sex og derefter finder de ud af, at
det vil de gerne fortsætte med  det. Apps
som fx tinder kan også bruges til at komme i kontakt. 



 

Hvis du kender
andre, som har prøvet det, så kan du prøve at høre mere om deres erfaringer
eller prøve at søge lidt på google. Mit bedste råd er bare, at du skal være
ærlig med dine hensigter. For at du eller den anden person ikke bliver såret,
så er det vigtigt, at man er ærlig med, hvad man ønsker og ikke ønsker. 



 

Jeg håber, at du kan
bruge mit svar :) Al held og lykke herfra!


VH.


Gustav





  
 

Hej med dig og tak for dit spørgsmål. 


 
Hmmm, jeg har ikke den store erfaring indenfor den verden, men jeg vil alligevel
forsøge at besvare dit spørgsmål så godt jeg kan. 


Mine tanker omkring det er at jeg tænker at det kan være ret svært som du
selv skriver at finde en. Jeg kender ikke lige til nogle online platformer hvor
man kan søge sådan noget, Tinder ville være mit bedste bud, men i det at jeg
kan se at du er 16 er det nok ikke muligt, da så vidt jeg ved skal være fyldt
18 for at bruge Tinder. 


Mit bedste bud vil være at tage kontakt til nogle du kender lidt i
forvejen, som du tænker måske kunne være interesseret i det og så lægge kortene
på bordet med det samme om hvad det er du søger. Jeg tænker derudover at du
skal være obs. på at der kan opstå følelser i sådan et forhold, en af jer kunne
blive mere vild med den anden. Derfor er det vigtigt at sætte nogle klare
regler for hvad der er okay og hvad der ikke er okay, måske også aftale at hvis
den ene begynder at have følelser for den anden er det vigtigt at snakke om
det. 


Held og lykke med din søgen, jeg håber at du kan bruge bare lidt af det jeg
har skrevet. 


  

  


De bedste hilsner 


Michelle (-: Hej med dig og tak for
dit spørgsmål :-)

 